Predator (film)

***Predator*** je američki film režisera Johna McTiernana iz 1987. u kojem glavnu ulogu igra Arnold Schwarzenegger. Film kombinira elemente naučne fantastike i horora s ratnom tematikom.

## Radnja 
Na početku filma vanzemaljski brod ispaljuje objekat koji pada u Zemljinu atmosferu. Jedinica američkih komandosa, koju predvodi major "Dutch" Schaefer, upućuje se u džunglu Latinske Amerike. General Philips prethodno im je dao opis spasilačke misije. Ministar jedne, proamerički nastrojene, države pao je na teritoriju "pogrešne" države te je zarobljen od lokalne pobunjeničke paravojske. Dutch već počinje sumnjati u stvarni cilj operacije nakon što od generala saznaje da će njegov bivši kolega major George Dillon također učestvovati. Dillon je u međuvremenu postao agent CIA-e. Iz razgovora 
Dutcha i Dillona saznaje se da su se borili u Vijetnamu, te da Dutchovi ljudi slijede kodeks časti prema kojem nisu plaćene ubice. Nakon što je sedmočlana jedinica prebačena se helikopterom preko granice pronalaze oboreni helikopter gdje se, navodno, nalazio ministar te tragove drugih američkih vojnika. Sumnja komandosa raste nakon što su nabasali na izmasakriranu jedinicu Zelenih beretki koji su oguljeni i obješeni za noge visili na drveću. Dutch prepoznaje po identifikacionoj ogrlici narednika "Hoppera" . Dillon se pravda da nije imao pojma da se Zelene beretke uopšte tu nalaze. Dok su se dalje kretali kroz džunglu, posmatra ih nepoznato biće u infracrvenom spektru. Stižu do logora pobunjenika i saznaju da se tu nalaze sovjetski vojni instruktori. Budući da su pobunjenici počeli ubijati taoce iz helikoptera Dutch naređuje napad. U vatrenom okršaju ginu svi pobunjenici, osim jedne žene koja se predstavlja kao Anna. Svi taoci su također mrtvi, Dutch shvata da ga je Dillon slagao te da je pravi cilj operacije bilo uništenje logora i likvidacija sovjetskih instruktora.
Nakon što su nazvali bazu, dobijaju upute da izvlačenje helikopterom ne dolazi u obzir te se pješice upućuju kroz dolinu do granice. Billy komandos indijanskog porijekla nemirno razgleda osjećajući da ih posmatra isto ono biće u infracrvenom spektru. Anna pokušava pobjeći a Hawkins trči za njom. Nakon što ju je sustigao napada ga nevidljivo biće, čije se konture naziraju u vegetaciji, koja ga ubija i odvlači u džunglu. Ostali komandosi stiži na mjesto i pronalaze samo prestršenu Annu, Hawkinsovu krv i unutrašnje organe. U potrazi za nevidljivim napadačem (predatorom) gine i Blain koji je pogođen s leđa plazmenom puškom.
Komandosi miniraju provizorni logor gdje su namjeravali prenoćiti, no uprkos svemu nevidljivi napadač uspijeva pokupiti Blainov leš. Idući dan postavljaju zamke, no hvatanje predatora ne uspijeva a Ramirez se teško ranjava. Nakon što se ispostavlja da Anna razumije njihov jezik, Dutch je pita da li šta zna o predatoru. Anna im priča legendu o nevidljivom lovcu na ljudske trofeje koji hara po džunglama svakog ljeta. Dutch shvata da imaju posla s nadljudskim protivnikom i da su male šanse da prežive. Pored toga zaključuju da se predator kreće s drveta na drvo te ga je zbog toga teško presresti. Jedinica se dijeli na dva dijela: Dutch i Billy s ranjenim Ramirezom i prate Annu otpratiti do mjesta za evakuaciju dok Mac i Dillon ostaju da se bore s predatorom. Mac gine pogođen plazmenom puškom, dok je predator Dillona zavarao oponašajući Macov glas. Billy baca vatreno oružje, izvlači nož kojim napada predatora no i on gine. Ramireza predator ubija plazmenom puškom. Na kraju ostaju samo Anna i Dutch jedini. 
Ponašenje predatora tokom prvog napada, gdje je Hawkins poginuo, dovodi Dutcha do zaključka da su njegova meta isključivo naoružane osobe. S tom spoznajom pušta nenaoružanu Annu samu do mjesta za evakuaciju i ostaje sam da se bori. Kod prvog susreta s predatorom jedva izvlači živu glavu. Predator nakon što ga je sustigao ide dalje te Dutch zaključuje, jer je u toku bijega pao u hladno blato, da ga nije mogao vidjeti u infracrvenim spektru. Kod drugog okršaja Dutch mami predatora zapaljenom vatrom te pomoću ekslozivnih naprava ispaljenih lukom uništava njegov kameleonski kostim kojim postaje vidljiv. Na kraju zakazuje plazma-puška predatora koju on baca zajedno sa svojom kacigom te se bori s Dutchom golim rukama (kandžama) gdje mu zadaje teške povrede. Dutch isprebijan puže do zamke koja smrtno ranjava predatora. Predator smujići se grohotom aktivira mininuklearku za samouništenje. Snažna eksplozija ruši sve oko njega dok Dutch bježi kroz džunglu. Na kraju Dutch stiže do mjesta gdje je čekala Anna te zajedno bježe s helikopterom.

## Uloge 
* Arnold Schwarzenegger kao major Alan "Dutch" Schaefer[notes 2]
* Carl Weathers kao Al Dillon, agent CIA-e
* Elpidia Carrillo Anna Gonsalves, zarobljenica iz logora
* Bill Duke kao Mac Elliot, specijalac
* Richard Chaves  Jorge "Poncho" Ramírez, specijalac
* Jesse Ventura kao Blain Cooper specijalac s teškom mitraljezom
* Sonny Landham kao Billy Sole, specijalac i tragač
* Shane Black kao Rick Hawkins, specijalac i vezista
* R. G. Armstrong kao Homer Phillips, general
* Kevin Peter Hall  kao predator i pilot spasilačkog helikoptera
** Peter Cullen glas predatora
* Sven-Ole Thorsen  kao sovjetski vojni stručnjak

## Pozadina 
*Schwarzenegger se već bio proslavio do 1987. Filmovi *Konan I* i *Konan II*, *Komandos* i *Terminator* napravili su od njega ikonu 1980-ih. U prijašnjim ulogama nastupao je kao *one-man-show*, dok je u *Predatoru* bio jedan od članova jedinice. Film je snimam u meksičkoj prašumi: Puerto Vallarta, Jalisco, Palenque, Chiapas.
*Izgled predatora osmislio je James Cameron. Stručnjak za lutke Stan Winston više je puta mijenao izgled predatora: jednook, s glavom psa, poput skeletora.
*Krv predatora simulirana je pomoću fluorescentnih štapića (koriste se u diskotekama).
*Na početku je Jean Claude Van Damme nosio kostim predatora. Budući da je većina glumaca bila visokog rasta, a Van Damm visine 178&nbsp;cm, dorađeni kostim oblači Kevin Peter Hall, koji je bio viši od dva metra.  Hall glumi i pilota spasilačkog helikoptera. U jednum intervjuu će Van Damme nazvati *legendom* priče da je zbog visine izgubio ulogu jer je u uskom kostimu na vrućini džungle nije želio izvoditi opasne kaskaderske skokove.
*Ventura i Schwarzenegger glumili su zajedno i u filmu *Running Man*, obojica su kasnije bili guverneri: Schwarzenegger u Kaliforniji a Ventura u Minesoti. Sonny Landham, međutim, nije uspio da postane guverner države Kentucky. Na ovo se aludira seriji *Standoff* (epizoda "No Strings"), gdje se skladište pretražuje pomoću noćnih vizira.
*U filmu *Predators* iz 2010, koji je treći nastavak ove franšize, jedna protagonistica spominje majora Dutcha, koji je jedini preživio napad predatora.
*U knjizi *Aliens Vs. Predator: Beute* iz 1994. predatori se zovu *yautja*.

## Nastavak 
Zbog uspjeha snimljen je 1990. i drugi dio filma Predator 2. Postoji ukrštavanje fiktivnih svjetova franšize Alien i Predator. 2004 izlazi Alien vs. Predator a 2007 nastavak Alien vs. Predator 2. U 2010 izlazi Predators kao nastavak radnje drugog dijela, a 2018 kreće premijera Predator - Upgrade.

## Adaptacija 
### Muzika 
* "Predators" (Iron Savior, 2000)
* "Predator" (Run Vaylor, 2018)

## Reference 
## Vanjski linkovi 
* 
* 
* 

Kategorija:Filmovi iz 1987.
Kategorija:Filmovi na engleskom jeziku
Kategorija:Filmovi na španskom jeziku
Kategorija:Američki filmovi
Kategorija:Američki naučnofantastični akcijski filmovi
Kategorija:Američki naučnofantastični akcijski horori
Kategorija:Američki akcijski filmovi
Kategorija:Akcijski horori
Kategorija:Avanturistički horori
Kategorija:Filmovi s radnjom u 1987.
Kategorija:Filmovi s radnjom u džungli
Kategorija:Filmovi snimljeni u Meksiku
Kategorija:Filmovi o čudovištima
Kategorija:Filmovi 20th Century Foxa
Kategorija:Filmovi "Davis Entertainmenta"
Kategorija:Filmovi Silver Picturesa
Kategorija:Filmovi s muzikom Alana Silvestrija